CELEX: 32017R0334
Language: bg
Date: 2017-02-27 00:00:00
Title: Регламент (ЕС) 2017/334 на Комисията от 27 февруари 2017 година за поправка на текста на български, естонски, немски и нидерландски език на Регламент (ЕС) № 1321/2014 относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи (Текст от значение за ЕИП. )

28.2.2017   
            
            
               BG
            
            
               Официален вестник на Европейския съюз
            
            
               L 50/13
            
         РЕГЛАМЕНТ (ЕС) 2017/334 НА КОМИСИЯТА
   от 27 февруари 2017 година
   за поправка на текста на български, естонски, немски и нидерландски език на Регламент (ЕС) № 1321/2014 относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (1), и по-специално член 5, параграф 5 от него,
   като има предвид, че:
   
               (1)
            
            
               В текста на нидерландски език на Регламент (ЕС) № 1321/2014 на Комисията (2), изменен с Регламент (ЕС) 2015/1088 (3), е допусната грешка в точка 145.А.55, буква в), подточка 3 от приложение II (част-145), по отношение на броя на годините, за които трябва да се съхранява документацията за техническото обслужване, която се изпраща. Поради това е необходимо текстът на нидерландски език да се поправи. Поправката не се отнася за останалите езици.
            
         
               (2)
            
            
               В текста на български, естонски и немски език на Регламент (ЕС) № 1321/2014, изменен с Регламент (ЕС) 2015/1088, е допусната грешка в точка 145.А.70, буква а), подточка 6 от приложение II (част-145), в която е пропуснат изразът „помощен персонал“. Поради това е необходимо текстът на български, естонски и немски език да се поправи. Поправката не се отнася за останалите езици.
            
         
               (3)
            
            
               Поради това Регламент (ЕС) № 1321/2014 следва да бъде съответно поправен.
            
         
               (4)
            
            
               Мерките, предвидени в настоящия регламент, са в съответствие със становището на комитета, създаден съгласно член 65, параграф 1 от Регламент (ЕО) № 216/2008,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 1321/2014 на Комисията се поправя, както следва:
   
               1.
            
            
               Отнася се само за текста на нидерландски език.
            
         
               2.
            
            
               Точка 145.А.70, буква а), подточка 6 от приложение II (част-145) се заменя със следното:
               
                           „6.
                        
                        
                           списък на персонала, отговарящ за сертифицирането, на помощния персонал и — ако е приложимо — на персонала за преглед на летателната годност и персонала, отговарящ за разработването на програмата за техническо обслужване и осигуряването на нейното одобрение, с обхвата на тяхното одобрение;“.
                        
                     
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 февруари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 79, 19.3.2008 г., стр. 1.
   
      (2)  Регламент (ЕС) № 1321/2014 на Комисията от 26 ноември 2014 г. относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи (ОВ L 362, 17.12.2014 г., стр. 1).
   
      (3)  Регламент (ЕС) 2015/1088 на Комисията от 3 юли 2015 г. за изменение на Регламент (ЕС) № 1321/2014 във връзка с облекчения в процедурите за техническо обслужване на въздухоплавателни средства на авиацията с общо предназначение (ОВ L 176, 7.7.2015 г., стр. 4).